Ιστορίες καλοσύνης

Το ***Ιστορίες καλοσύνης*** (πρωτότυπος τίτλος: ***Kinds of Kindness***) είναι ταινία του 2024 σε σκηνοθεσία Γιώργου Λάνθιμου και σε σενάριο του ίδιου και του Ευθύμη Φιλίππου. Πρωταγωνιστούν οι Έμα Στόουν, Τζέσι Πλέμονς, Γουίλεμ Νταφόε, Μάργκαρετ Κουάλεϊ, Χονγκ Τσάου, Τζο Άλγουιν, Μάμουντου Άτσεϊ και Χάντερ Σέιφερ.

Η ταινία αποτελείται από τρία ελαφρώς συνδεδεμένα μεταξύ τους επεισόδια που εξερευνούν θέματα εξουσίας, ελέγχου, ελεύθερης βούλησης και τη δυναμική των ανθρώπινων σχέσεων. Σχεδόν ολόκληρο το καστ εμφανίζεται σε διαφορετικούς ρόλους σε όλες τις ιστορίες. Τα επεισόδια διαδραματίζονται στη σύγχρονη Αμερική.

Έκανε την παγκόσμια πρεμιέρα του στο 77ο Φεστιβάλ Καννών στις 17 Μαΐου 2024, όπου ο Πλέμονς κέρδισε το βραβείο Ανδρικού Ρόλου. Κυκλοφόρησε στις Ηνωμένες Πολιτείες από τη Searchlight Pictures στις 21 Ιουνίου 2024 και στην Ιρλανδία και το Ηνωμένο Βασίλειο στις 28 Ιουνίου 2024. Έλαβε γενικά θετικές κριτικές από κριτικούς και απέφερε 16.4 εκατομμύρια δολάρια παγκοσμίως.

## Πλοκή
Δομημένο ως ένας "τρίπτυχος μύθος", το *Ιστορίες Καλοσύνης* αποτελείται από τρεις ξεχωριστές αλλά ελαφρώς συνδεδεμένες ιστορίες: 

### "Ο Θάνατος του Ρ.Μ.Φ."
Ο Ρόμπερτ Φλέτσερ ακολουθεί κάθε ενολή από το τυραννικό αφεντικό και εραστή του, Ρέιμοντ. Ο Ρέιμοντ ελέγχει κάθε πτυχή της ζωής του Ρόμπερτ, περιλαμβανομένης της γνωριμίας με την γυναίκα του, τη Σάρα, την αγορά του σπιτιού και του αυτοκινήτου τους και να ορίζουν πότε μπορούν να έχουν σεξουαλική επαφή. Μία μέρα. ο Ρέιμοντ διατάζει τον Ρόμπερτ να τρακάρει το αυτοκίνητο του για να σκοτώσει τον "Ρ.Μ.Φ.", έναν άντρα γνωστό μόνο με τα αρχικά του. Και οι δύο επιβιώνουν με μικρούς τραυματισμούς. Όταν ο Ρέιμοντ τον διατάζει να προσπαθήσει ξανά, ο Ρόμπερτ εξομολογείται τον φόβο και την απροθυμία του να προσπαθήσει ξανά, αλλά ο Ρέιμοντ επιμένει. Ο Ρόμπερτ αρνείται ξανά, πράγμα που νευριάζει τον Ρέιμοντ και τον κάνει να απολύσει τον Ρόμπερτ, δηλώνοντας ότι Ρόμπερτ είναι "ελεύθερος τώρα". Τότε, η ζωή του Ρόμπερτ καταρρέει. Μία πολύτιμη σπασμένη ρακέτα τένις του Τζον Μακ Ενρό, που έχει δοθεί στον Ρέιμοντ ως δώρο, κλέβεται από το σπίτι του. Μέσα στην απελπισία του, ο Ρόμπερτ εξομολογείται στη Σάρα ότι ο Ρέιμοντ πλήρωνε γιατρούς για να της κάνουν αμβλώσεις, παρουσιάζοντας τες ως αποβολές και προβλήματα με τις ωοθήκες. Η Σάρα τον εγκαταλείπει, παραιτείται από την δουλειά της και εξαφανίζεται. Απελπισμένος, ο Ρόμπερτ παρακαλεί τον Ρέιμοντ για άλλη μία ευκαιρία αλλά απορρίπτεται επιθετικά.

Ενώ προσπαθεί να ανακτήσει τον σεβασμό του Ρέιμοντ, ο Ρόμπερτ γνωρίζει την Ρίτα, μία γυναίκα της οποία η ζωή, όπως ανακαλύπτει γρήγορα ο Ρόμπερτ, ελέγχεται επίσης από τον Ρέιμοντ. Αφού στην Ρίτα ανατέθηκε επίσης να τρακάρει και να σκοτώσει τον Ρ.Μ.Φ., καταλήγει στο νοσοκομείο, με τον Ρ.Μ.Φ. σε κρίσιμη κατάσταση. Σε μία απέλπιδα προσπάθεια, ο Ρόμπερτ απαγάγει τον Ρ.Μ.Φ., τον αφήνει στο γκαράζ του νοσοκομείου και τον πατάει επανειλλημένα με το αυτοκίνητο του, σκοτώνοντας τον. Ο Ρόμπερτ, τότε, φτάνει στο σπίτι του Ρέιμοντ. Ο Ρόμπερτ αγκαλιάζει τον Ρέιμοντ και την Βίβιαν, την ερωμένη του Ρέιμοντ που ζει μαζί του, στον καναπέ. Ο Ρέιμοντ δηλώνει ότι ήξερε πως ο Ρόμπερτ δεν θα τον απογοήτευε.

### "Ο Ρ.Μ.Φ. Πετάει"
Ο αστυνομικός Ντάνιελ θρηνεί την εξαφάνιση της γυναίκας του, Λιζ, μίας θαλάσσιας βιολόγου που εξαφανίστηκε στην θάλασσα, όταν ενημερώνεται ότι έχει διασωθεί και βρίσκεται σε ένα ελικόπτερο που πιλοτάρει ο Ρ.Μ.Φ.. Η Λιζ, ως εκ θαύματος, επιστρέφει στο σπίτι αβλαβής, αλλά πολλά πράγματα σχετικά με αυτήν είναι παράξενα, η συμπεριφορα και τα ενδιαφέροντα της φαίνονται να είναι τα αντίθετα με αυτά που ήταν στο παρελθόν, η γάτα τους φέρεται επιθετικά απέναντι της και τα πόδια της πια δεν χωράνε στα παπούτσια της, κάνοντας τον Ντάνιελ καχύποπτο απέναντι της. Εν μέσω της παράνοιας του σχετικά με τη Λιζ αυτή του λέει ότι είναι έγκυος. Την διατάζει να φύγει και απειλεί να την συλλάβει αν αυτή αρνηθεί. Η παράνοια του Ντάνιελ κλιμακώνεται κατά τη διάρκεια ενός ελέγχου κυκλοφορίας, όπου φέρεται παράλογα, πυροβολεί ένας επιβάτη στο χέρι και, στη συνέχεια, γλείφει την πληγή. Ως αποτέλεσμα, τίθεται σε διαθεσιμότητα από την αστυνομία και του συνταγογραφούνται αντιψυχωσικά φάρμακα.

Η Λιζ αφηγείται στον πατέρα της ένα όνειρο που είδε την προηγούμενη νύχτα, στο οποία οι σκύλοι ήταν το κυρίαρχο είδος και είχαν τους ανθρώπους, όπως η Λιζ, ως κατοικίδια, ταΐζοντας τους σοκολάτα, φαγητό που η Λιζ μισούσε αλλά το έτρωγε επειδή υπήρχαν μεγάλες ποσότητες από αυτό. Καταλήγει ότι είναι καλύτερο να βασίζεσαι σε κάτι που είναι συνεχώς διαθέσιμο παρά σε κάτι που εξαντλείται μέρα με τη μέρα. Κλεισμένος στο σπίτι και χωρίς να έχει πειστεί ακόμα για την ταυτότητα της Λιζ, ο Ντάνιελ αρχίζει να αρνείται να φάει και, στη συνέχεια, διατάζει τη Λιζ να ακρωτηριάσει τον εαυτό της με διάφορους τρόπους. Πρώτα, ο Ντάνιελ ζητάει να φάει ένα από τα δάχρτυλα της Λιζ ή τον αντιχειρά της, και έτσι αυτή κόβει τον αντίχειρα της και τον σερβίρει στον Ντάνιελ για να τον φάει. Ο Ντάνιελ, τότε, λέει στον γιατρό ότι η Λιζ ακρωτηρίασε τον εαυτό της με δική της θέληση και ισχυρίζεται ότι άρχισε να χτυπάει τον εαυτό της στο στομάχι και το πρόσωπο. Στο γραφείο του γυναικολόγου, η Λιζ μαθαίνει ότι απέβαλλε και ισχυρίζεται ότι ο Ντάνιελ την χτύπησε, στην πραγματικότητα, αφού αυτή του αντιμίλησε, ρίχνοντας το φταίξιμο στα αντιψυχωσικά φάρμακα. Αργότερα, ο Ντάνιελ απαιτεί περισσότερο φαγητό, προτείνοντας το συκώτι της. Η Λιζ συμφωνεί, κόβει το ίδιο της το στομάχι, και πεθαίνει. Μία άλλη Λιζ εμφανίζεται στην πόρτα του Ντάνιελ και αγκαλιάζονται χαρούμενα. Κατά την διάρκεια των τίτλων, προβάλλονται πλάνα σκύλων που ζουν ως άνθρωποι.

### "Ο Ρ.Μ.Φ. Τρώει ένα Σάντουιτς"
Η Έμιλι και ο Άντριου είναι μέλη μίας σεξουαλικής αίρεσης με επικεφαλής τους αινιγματικούς Όμι και Άκα. Το τελετουργικό της αίρεσης για εξαγνισμό περιλαμβάνει την αποβολή των «τοξινών» μέσω του ιδρώτα σε μια σάουνα υψηλής θερμοκρασίας εάν κάποιος κατηγορηθεί για απιστία με οποιαδήποτε άλλο εκτός από τον Όμι ή την Άκα, με την Άκα να γλείφει τον ιδρώτα από τον αφαλό τους για να διαπιστώσει εάν έχουν εξαγνιστεί. Η Έμιλι και ο Άντριου αναζητούν μια συγκεκριμένη γυναίκα με την ικανότητα να αναζωογονεί τους νεκρούς. Εξετάζουν μία υποψήφια, την Άννα, την οποία βρίσκους ανίκανη. Η Έμιλι, στα κρυφά, κάνει συχνές επισκέψεις στην αποξενωμένο σύζυγο της, Τζόσεφ, και την κόρη τους.

Στις εγκαταστάσεις, ο Όμι δίνει στη Έμιλι και τον Άντριου πληροφορίες για μία άλλη πιθανή υποψήφια, αλλά αυτοί ανακαλύπτουν ότ είναι ήδη νεκρή. Η Έμιλι πιστεύει ότι η γυναίκα που ψάχνουν εμφανίστηκε σε αυτήν σε ένα όνειρο. Καθώς η Έμιλι και Άντριου τρώνε σε ένα εστιατόριο, μία γυναίκα, η Ρεμπέκα, που μοιάζει με την γυναίκα που ονειρεύτηκε η Έμιλι, τους πλησιάζει και τους λέει ότι ξέρει ποιοί είναι. Υπαινίσσεται ότι η δίδυμη αδελφή της, η Ρουθ, θα ήταν η τέλεια υποψήφια. Ο Άντριου την αγνοεί, λέγοντας ότι μία από τις προϋποθέσει - ότι η δίδυμη αδελφή της υποψήφιας πρέπει να είναι πεθαμένη - δεν πληρείται.

Κατά την διάρκεια μια επίσκεψης στο παλιό της σπίτι, η Έμιλι πετυχαίνει τον Τζόσεφ και την κόρη τους καθώς φεύγει και ο Τζόσεφ προσκαλεί την Έμιλι να τους επισκεφθεί ξανά. Αυτή το κάνει, αλλά ο Τζόσεφ βάζει υπνωτικό στο ποτό της και την βιάζει όσο αυτή είναι αναίσθητη. Το επόμενο πρωί, ο Όμι, η Άκα και ο Άντριου φτάνουν στο παλιό σπίτι της Έμιλι και την πηγαίνουν για να "εξεταστεί". Αποβάλλεται από την αίρεση αφού ανακαλύπτεται ότι έχει "μολυνθεί". Ως μέρος του σχεδίου της να επιστρέψει στην αίρεση, αποφασίζει να δει την Ρουθ. Πριν φύγει, επισκέπτεται την Ρεμπέκα, που της τηλεφώνησε νωρίτερα για να της πει ότι θα μπορούσε να ανταποκριθεί σε μία από τις προϋποθέσει. Η Ρεμπέκα αυτοκτονεί πηδώντας μέσα σε μία άδεια πισίνα, κατά τη διάρκεια της επίσκεψης της Έμιλι, εκπληρώνοντας την προφητεία. Αφού επισκέπτεται το κτηνιατρείο που κάνει πρακτική η Ρουθ και βλέπει την αυθόρμητη αναζωογόνηση ενός σκύλου που εξέταζε, η Έμιλι την ρίχνει αναίσθητη και την πηγαίνει στο νεκροτομείο, όπου διατάζει την Ρουθ να επαναφέρει τον Ρ.Μ.Φ. στη ζωή. Η Ρουθ είναι ικανή να το κάνει και η Έμιλι χορεύει έξω από το αυτοκίνητο της. Αυξάνοντας ταχύτητα για να φτάσει στις εγκαταστάσεις της αίρεσης, η Έμιλι αφαιρείται και τρακάρει το αυτοκίνητο, σκοτώνοντας την Ρουθ.

Σε μία σκηνή ανάμεσα στους τίτλους τέλους, ο Ρ.Μ.Φ. τρώει ένα σάντουιτς και λερώνει το πουκάμισο του με κέτσαπ. Ο σερβιτόρος του δίνει μία χαρτοπετσέτα για να καθαριστεί.

## Ηθοποιοί και χαρακτήρες

## Παραπομπές


Κατηγορία:Αμερικανικές δραματικές κωμικές ταινίες
Κατηγορία:Βρετανικές δραματικές κωμικές ταινίες
Κατηγορία:Ιρλανδικές ταινίες
Κατηγορία:Σπονδυλωτές ταινίες
Κατηγορία:Ταινίες σε σκηνοθεσία Γιώργου Λάνθιμου
Κατηγορία:Ταινίες σε σενάριο Γιώργου Λάνθιμου
Κατηγορία:Ταινίες σε παραγωγή Γιώργου Λάνθιμου
Κατηγορία:Ταινίες γυρισμένες στη Νέα Ορλεάνη
Κατηγορία:Ταινίες παραγωγής Searchlight Pictures
Κατηγορία:Αγγλόφωνες ταινίες
Κατηγορία:Ταινίες του 2024